**PROJEKTI**

**Superčitači 2**

O projektu

Projekt Superčitači pokrenut je u šk. god. 2019./2020. te se provodio u školama širom Hrvatske. Potaknuti dobrim rezultatima učenika te željom da se čitanje promovira kao zanimljiva i korisna aktivnost projekt će se nastaviti i u ovoj šk. god. pod nazivom Superčitači 2. Kroz različite aktivnosti čitanja, slušanja, analiziranja i praćenja napretka potaknut ćemo učenike da čitaju više, da čitaju s razumijevanjem i da zavole čitanje.

CILJEVI

Ciljevi projekta su razvijati kulturu čitanja, omogućiti učenicima pristup vrijednim djelima dječje književnosti, usavršavati tehniku čitanja, bogatiti rječnik, učiti kako učiti, koristiti IKT u nastavi te surađujući sa školama parnerima razmjenjivati znanja o osobitostima drugih jezika i narječja.

RADNI POSTUPAK

Aktivnosti koje ćemo provoditi:

- Putujuća priča- zbirka putujućih priča, ilustracija naslovnice (suradnja među partnerima), izložba radova

- Escape room (suradnja među partnerima)

- Likovni izazov: Ja kao omiljeni književni lik (izrada kostima/maski uz obilježavanje karnevala)

- Čitanje sa zadatcima

- Barometar čitanja

- Zavičajni/regionalni rječnik u Padletu (suradnja među partnerima)

- Mjesec hrvatske knjige/Međunarodni dan knjige/ Mjesec školskih knjižnica

- Stvaranje priča na zadanu temu

- Uporaba IKT u izradi nastavnih listića

- Završnica projekta: diplome i medalje učenicima za uspješno proveden projekt

- Evaluacija projekta

OČEKIVANI REZULTATI

Očekivani rezultati:

- Provedene aktivnosti predstaviti na Twinspaceu

- Postaviti javnu izložbu radova: Putujuća priča

- Javno objaviti zavičajni/regionalni rječnik u Padletu

- Evaluacija projekta od strane suradnika s procjenom doprinosa projekta razvoju čitanja i čitalačke pismenosti

**Glazbeni vlak**

O projektu

''Glazbeni vlak'' naziv je projekta koji će se realizirati tijekom nastavne 2020./2021. godine. Projekt je usmjeren na podizanje svijesti i važnosti tradicije u spoju sa suvremenim načinima glazbenog izražavanja. Na ovaj način se potiče i umrežavanje i suradnja učitelja te poboljšanje digitalnih kompetencija učitelja i učenika.

Krenimo zajedno na glazbeno putovanje kroz Lijepu Našu, ali i van njezinih granica, jer glazba ne poznaje granice.

Pokretač projekta je učiteljica razredne nastave Sanja Štrk, mag. prim. educ., OŠ Vjekoslava Paraća iz Solina, a projektni partner učiteljica razredne nastave Natalija Trogrlić dipl. uč., OŠ Žnjan-Pazdigrad iz Splita.

CILJEVI

Projektnim aktivnostima želimo poboljšati motivaciju učenika i učitelja te razviti nove oblike povezivanja, suradnje i prezentacije rada kako u učionici tako i služeći se IKT-om. Konkretni ciljevi projekta bit će dogovoreni nakon pristupanja projektnih partnera (ovisno o broju, uključenosti te spremnosti za provedbu na planirani način).

RADNI POSTUPAK

TRAJANJE: od 21. rujna 2020. do 14. lipnja 2021.

PLAN RADA: Tijekom cijele godine na zadanu lokomotivu dodat ćemo vagone koji će biti prepuni glazbenih stilova (tradicijskih i modernih) kako bi u konačnici, na završetku godišnjeg puta, osmislili pjesmicu koju ćemo zajedno otpjevati. Snimke i radove postavljat ćete na twinspace Projekta.

TEME: Brojalice, uspavanke, ritamske igre, stari plesovi i pjesme, stvarajmo pjesme, spoj tradicije i modernog doba, gange, rere, bećarac, stvaranje instrumenata, glazbene igre.

OČEKIVANI REZULTATI

Postavljanjem sadržaja spoznat ćemo vrijednost i glazbeno bogatstvo Lijepe Naše i šire.

**Memento prijateljstva**

O projektu

Memento prijateljstva je projekt koji kroz niz aktivnosti s učenicima od 1.- 4.razreda razvija kompetencije Građanskog odgoja i obrazovanja.(MPT)

- Razvijat ćemo kod učenika: socijalne vještine, prihvatljivo ponašanje, samostalnost, samopouzdanje, međusobno uvažavanje kroz pridržavanje zajedničkih dogovorenih pravila.

Web stranica projekta:

http://mementoprijateljstva.weebly.com/

Projekt od 2015. ima pisano odobrenje MZO za sprovođenje u školama.

CILJEVI

Učenici će kroz niz aktivnosti stjecati znanje o sebi, razumjeti svoje emocije, razvijati odgovornost prema sebi i drugima. Usvajat će i njegovati kroz razne poticajne situacije i aktivnosti: temeljne humane vrijednosti kao što su prijateljstvo i nenasilje, pravednost i empatija. Učenici će primjenjivati dječja prava u svakodnevnom životu i naučiti se preuzimati odgovornost u svakodnevnom životu.

RADNI POSTUPAK

Tijekom ostvarivanja radionica osvijestit će najvažnija prava i obveze koje imaju kao učenici i ponašati se u skladu s njima. Osvijestit će da prava i obveze koje imaju kao učenici jednako pripadaju svakome drugom učeniku bez obzira na spol, nacionalnu ili vjersku pripadnost, sposobnost i imovinsko stanje. Razumjet će važnost održavanja osobne higijene, važnost postupaka za očuvanje prostora, predmeta i okoliša, pokazivati odgovornost za održavanje čistoće u razredu i školi. Izradit će poticajne plakate o svojim pravima i obvezama unutar razredne zajednice, a za osobne potrebe svoj Memento prijateljstva.

OČEKIVANI REZULTATI

Svaki učenik će nakon provedenih radionica GOO-a izraditi svoj "Memento prijateljstva" kao osobni podsjetnik na stečeno znanje o Građanskom odgoju i obrazovanju koji će primjenjivati u daljnjem obrazovanju kao poticaj za buduće suradničko učenje unutar svoje razredne zajednice i šire.

Učitelji će unaprijediti svoje informatičke kompetencije i voditi Razredni projektni dnevnik projekta

**U svijetu likovnih umjetnika 3**

O projektu

Upoznavajući učenike s najvećim djelima likovnih majstora, poticati ih na

komunikaciju na materinskom jeziku, učiti ih kako učiti, razvijati socijalne i građanske kompetencije, razvijati poduzetnost i inicijativnost.

Prikaz usješnih dječjih ostvaraja na malim prilagođenim izložbama, kako u ustanovi, tako i u lokalnoj zajednici.

CILJEVI

- upoznati život, rad i djela likovnih umjetnika

- upoznati osnovne boje, upoznati izvedene boje, uočiti i naučiti o čistoći boja,

uočiti boje spektra koje nas okružuju u okolini i prirodi oko nas, prikazati crtom detalje, crtom oblikovati različite predmete

- stvoriti uvjete za stvaralački razvoj djece, razvoj njegovih umjetničkih i kreativnih sposobnosti u nerazdvojivom jedinstvu s odgojem duhovnih i moralnih osobina

- razvoj inicijative, samopouzdanja i sposobnosti kreativnog izražavanja

- oblikovanje u skladu s dobi, znanjem i vještinama iz područja likovne umjetnosti

Ostvareni ciljevi i zadaci pomažu razviti osobu koja je sposobna razmišljati, maštati, izmisliti tko može ostvariti kreativne ideje i analizirati svoje rezultate.

Dijete tako uči na vlastitom iskustvu, uči da sudjelovanje može biti zabavno i korisno, uči komunicirati, surađivati, rješavati sukobe, uči raditi kao dio skupine, uči proces donošenja odluka i odgovornosti koje iz toga proizlazi,

RADNI POSTUPAK

Projekt je namjenjen vrtićima, školama i posebnim odgojno obrazovnim skupinama.

Svi koji žele sudjelovati trebaju tijekom šk.godine 2020./21. ostvariti 5 likovnih zadataka.

ODABIR UMJETNIKA je prema vlastitom izboru.

Na TwinSpacu potrebno je otvoriti stranicu (page) svoje škole, vrtića, grupe te postavljati ostvarene likovne radove sudionika.

Tijekom samog projekta međusobna suradnja ostvarivat će se putem interaktivnih ploča (Padlet, Lino....).

Tijek aktivnosti:

a) prijava za projekt zainteresiranih partnerskih vrtića, škola i grupa

b) ostvarivanje zadataka od listopada 2020. do lipnja 2021.

c) izložbe dječjih likovnih radova ( od izložbi u ustanovama, do izložbi u lokalnim zajednicama – knjižnice, galerije)

OČEKIVANI REZULTATI

Sudionici bi organizirali izložbe u svojim lokanim sredinama (ustanova, knjižnica, galerija).

TwinSpace sa radovima bi bio otvoren i javan.

Sudionici bi na taj način ostvarili glavni cilj ovog projekta kroz prikaz svojih uspješnih likovnih ostvaraja.